Ratu Ten Pin

Ratu Ten Pin  merupakan drama bersiri terbaharu terbitan JS Pictures Sdn Bhd pada tahun 2021 yang mengetengahkan tentang penceritaan sukan boling. Drama ini menampilkan lakonan pertama bekas atlet boling profesional negara iaitu Syaidatul Afifah yang memegang watak utama selepas persaraan beliau dalam sukan boling.  Ratu Ten Pin. MyInfotaip.com. Dicapai 28 Jun 2021.  

 Sinopsis 
Mengisahkan tentang tiga wanita muda yang berasal dari latar belakang keluarga yang berbeza, mengejar gelaran Ratu Tenpin Negara. 

Walaupun datang dari keluarga berpendapatan rendah, zaman kanak-kanak Norma penuh dengan botol kaca kosong dan buah kelapa yang dijadikan sebagai alat permainan boling. Disebabkan selalu dan pandai bermain boling, dia dikenali sebagai pemain boling yang sangat berbakat di kalangan kawan-kawannya di kampung. Apabila sudah dewasa, dia berpindah ke Kuala Lumpur bersama sahabat baiknya dan mula bekerja untuk membantu keluarga dalam menampung perbelanjaan di kampung. Nasib Norma berubah apabila dia menjejakkan kakinya buat pertama kali di pusat permainan boling. 

Reesz yang datang dari keluarga sederhana, dilahirkan dan dibesarkan di Kuala Lumpur. Sebagai anak perempuan bekas juara boling, Maznah menaruh harapan tinggi agar Reesz mengikuti jejak langkahnya. Namun, Reesz lebih berminat dalam bidang reka bentuk grafik dan permainan mudah alih.

Di rumah, Reesz berhadapan dengan keganasan rumah tangga apabila bapanya masih sukar untuk menerima hobi ibunya dalam sukan boling sehingga merasakan dirinya diabai. Pergaduhan itu berlarutan sehingga melibatkan penderaan fizikal. Reesz membuat keputusan untuk belajar bermain boling untuk menggembirakan ibunya. 

Dilatih secara professional, Sandra mempunyai pengalaman yang paling banyak di antara mereka bertiga dan pernah memenangi kejohanan boling bawah umur peringkat kebangsaan. Dibesarkan dalam gaya hidup serba mewah, dia sudah terbiasa untuk mendapatkan apa yang dia inginkan.

Dia merasakan yang dia berhak dipilih untuk skuad kebangsaan boling walaupun prestasinya tidak konsisten. Sikap dan agendanya yang tersembunyi ini boleh menjadi halangan untuk merosakkan prestasinya dalam skuad kebangsaan boling nanti. 

Untuk memenangi gelaran “Ratu Ten Pin Negara” bukan lah sesuatu yang mudah seperti yang disangkakan. Ketiga-tiga wanita muda itu bertanding walaupun terpaksa berhadapan dengan konflik sendiri dalam masa yang sama.

 Pelakon 

 Elisya Sandha sebagai Norma
 Syaidatul Afifah sebagai Sandra
 Fify Azmi sebagai Reezs
 Nazim Othman sebagai Arief
 Hazeeq Dean sebagai Khalid
 Nasz Sally sebagai Nurin
 Esma Daniel sebagai Razak
 Lisdawati sebagai Maznah
 Dato' Sri Eizlan Yusof sebagai Dato' Idris
 Aleeza Kassim sebagai Datin Marissa
 Sheila Rusly sebagai Maria
 Dazrin Kamarudin sebagai Iskandar
 Akhmal Nazri sebagai  Fendi
 Wani Kayrie sebagai  Suzana
 Shalin Zulkifli sebagai Dirinya Sendiri (Penampilan Khas)

 Rujukan 

Kategori:Drama Melayu 2021